**Panggilan Kertas Cadangan – Projek ICCA (Tarikh tutup 30 June 2021)**

**Sokongan COVID-19 kepada Tanah Wilayah dan kawasan Orang Asal/Orang Asli dan Komuniti Nelayan (*Indigenous and Community Conserved Areas*) di Malaysia**

*Global Support Initiative for Indigenous Peoples and Community – Conserved Territories and Areas* (ICCA-GSI) merupakan projek global yang dibiayai oleh Kerajaan Jerman, melalui Kementerian Persekutuan Alam Sekitar, Pemuliharaan Alam Sekitar, Bangunan dan Keselamatan Nuklear (BMU) di Jerman, dan **UNDP-GEF *Small Grants Programme* (SGP) sebagai agen implementasi**

Respon ICCA-GSI terhadap COVID-19 bertujuan untuk memberi sokongan kepada Orang Asal/Asli dan Komuniti Perikanan bagi mengukuhkan mekanisme daya tindak (*coping)* jangka pendek serta daya tahan (*resilence*) sosio-ekologi jangka panjang dalam komuniti. Inisiatif akar umbi ini bertujuan untuk membentuk komuniti Orang Asal/Asli dan komuniti perikanan yang mampu untuk menentukan masa depan sendiri, termasuk kedaulatan makanan, serta memupuk hubungan yang sihat dengan alam, tumbuh-tumbuhan dan haiwan, serta dengan organisasi dan rangkaian pengeluar yang terlibat. Oleh yang demikian, pengagihan dana yang seimbang antara projek COVID-19 berasaskan mekanisme daya tindak (*coping)*, akan digabungkan pembahagian dana kepada projek yang bertujuan untuk menyokong pencegahan jangka panjang pandemik masa depan.

Selaras dengan Strategi Program SGP di **Malaysia** dan Pelan Tindak Balas dan Pemulihan COVID-19 Kebangsaan yang berkaitan, permohonan daripada organisasi yang berkelayakan dipelawa untuk mengemukakan cadangan respon bagi pandemik COVID-19. Pertubuhan masyarakat sivil kebangsaan dan tempatan (termasuk organisasi berasaskan komuniti, NGO, dan pertubuhan Orang Asal/Asli) digalakkan untuk memohon berdasarkan senarai kriteria yang layak seperti bawah:

|  |  |
| --- | --- |
| **Tema ICCA-GSI**  | **Respon COVID-19: Contoh** |
| **Komunikasi dan pengajaran bersesuaian dengan budaya** | Menterjemahkan dan menyampaikan maklumat perubatan dan kebersihan mengenai COVID-19 ke dalam bahasa tempatan dan vernakular. |
| **Sistem pengeluaran makanan: agroekologi dan perhutanan tani dan perikanan mampan** | Memperkukuhkan sistem pengeluaran makanan yang mampan dan mesra biodiversiti di ICCAs dengan memberi tumpuan kepada teknik agroekologi, pertanian hutan dan pengurusan perikanan yang mampan |
| **Penggunaan hidupan liar yang mampan dan ditadbir dengan baik** | Penggunaan hidupan liar yang mampan dan terkawal melalui tadbir urus yang baik, peraturan adat, dan peningkatan kesedaran. |
| **Pencegahan penyakit zoonotik dan pandemik masa depan** | Pengukuhan ICCAs sebagai benteng penularan penyakit zoonotik dan pemuliharaan habitat melalui pengurangan fragmantasi hutan |
| **Transmisi pengetahuan perubatan tradisional** | Dokumentasi teknik-teknik yang mampan bagi penuaian, kawalan kualiti, dan transmisi amalan perubatan tradisional. |
| **Pemetaan dan persempadanan wilayah bagi pengasingan dan pemuliharaan**  | Pemetaan dan persempadanan untuk meningkatkan zon wilayah, prosedur pengasingan diri, zon penampan dan pertahanan kawasan yang dipelihara. |
| **Pendekatan ekonomi bio-sikular tempatan** | Aktiviti penjanaan pendapatan, rangkaian pertukaran makanan timbal balik, ekopelancongan berasaskan komuniti, penyediaan makanan kepada penduduk yang berisiko, peralatan perlindungan diri buatan tempatan |

**Kriteria Organisasi**

* Terbuka kepada Pertubuhan Bukan Kerajaan (NGO), Pertubuhan Berasaskan Komuniti (CBOs) dan Pertubuhan Masyarakat Sivil (CSOs) tempatan yang tidak berasaskan keuntungan;
* Organisasi mempunyai akaun bank organisasi berdaftar di Malaysia;
* Pertubuhan Berasaskan Komuniti (CBOs) digalakkan untuk memohon melalui organisasi perantara yang mempunyai pendaftaran organisasi dan akaun bank tempatan;
* Organisasi mesti **mempunyai pengalaman bekerja dengan masyarakat** **orang asal/asli**, **komuniti nelayan** dan **memahami isu-isu yang dihadapi oleh penduduk asal, memahami prinsip ICCA** dan **mempunyai pengalaman bekerja di peringkat akar umbi**.

**Kelayakan**

* Menunjukkan komitmen untuk melindungi dan mempertahankan tanah wilayah dan kawasan orang asal/asli dan komuniti lokal (ICCAs);
* Mempunyai pengetahuan dan kesedaran tentang usaha pemuliharaan biodiversiti di peringkat nasional;
* Mempunyai pengalaman dalam menganjurkan perundingan dan aktiviti pembangunan kapasiti bagi **orang asal/asli dan komuniti perikanan**;
* Organisasi mestilah mempunyai kapasiti untuk menghasilkan laporan bertulis yang berkualiti tinggi mengikut tarikh-tarikh yang ditetapkan
* Organisasi yang mempunyai pengetahuan tentang isu-isu utama yang berkaitan dengan Konvensyen Kepelbagaian Biologi (CBD), terutamanya ia berkaitan dengan orang asal/asli dan komuniti lokal dianggap sebagai mempunyai kelebihan.

**Amaun Geran**

Jumlah maksima bagi geran untuk projek-projek ICCA adalah **USD 50,000**. Pemohon dinasihatkan untuk memohon geran berdasarkan anggaran perbelanjaan diperlukan untuk menjalankan aktiviti yang dicadangkan bukan berdasarkan jumlah maksimum geran. Pemohon dikehendaki mengemukakan anggaran belanjawan terperinci dalam permohonan.

**Tempoh Projek: 18 bulan**

**Tarikh Tutup:** **30 June 2021**

HANYA pemohon yang disenarai panjang akan dimaklumkan untuk penyediaan lanjut **Kertas** **Cadangan Projek Penuh**

**Dokumen Kertas Cadangan Konsep**

* Templat Cadangan (link)

Untuk mendapatkan maklumat lanjut mengenai SGP dan garis panduan permohonan, sila hubungi:

**Lee Shin Shin (Ms)**
National Coordinator
GEF Small Grants Programme - Malaysia
Email: shin.shin.lee@undp.org

**Nurul Fitrah Mohd Ariffin Marican (Ms)**Programme Assistant

Email: nurul.fitrah.mohd.ariffin.marican@undp.org